CELEX: 32015D1085
Language: sl
Date: 2015-07-02 00:00:00
Title: Izvedbeni sklep Komisije (EU) 2015/1085 z dne 2. julija 2015 o ukrepu prepovedi dajanja v promet strojev za cepljenje drv Hammars vedklipp 5,5 hk in Hammars vedklipp 7,5 hk, proizvajalca družbe Hammars Verkstad AB, ki ga je sprejela Švedska v skladu z Direktivo 2006/42/ES Evropskega parlamenta in Sveta (notificirano pod dokumentarno številko C(2015) 4428) (Besedilo velja za EGP)

4.7.2015   
            
            
               SL
            
            
               Uradni list Evropske unije
            
            
               L 175/124
            
         IZVEDBENI SKLEP KOMISIJE (EU) 2015/1085
   z dne 2. julija 2015
   o ukrepu prepovedi dajanja v promet strojev za cepljenje drv Hammars vedklipp 5,5 hk in Hammars vedklipp 7,5 hk, proizvajalca družbe Hammars Verkstad AB, ki ga je sprejela Švedska v skladu z Direktivo 2006/42/ES Evropskega parlamenta in Sveta
   
      
         (notificirano pod dokumentarno številko C(2015) 4428)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) in zlasti člena 11(3) Direktive,
   ob upoštevanju naslednjega:
   
               (1)
            
            
               Švedska je Komisijo obvestila o ukrepu prepovedi dajanja v promet strojev za cepljenje drv Hammars vedklipp 5,5 hk in Hammars vedklipp 7,5 hk, proizvajalca družbe Hammars Verkstad AB, Lustebo 40, SE-790 20 Grycksbo, Švedska.
            
         
               (2)
            
            
               Stroja za cepljenje drv sta v skladu z Direktivo 2006/42/ES nosila oznako CE.
            
         
               (3)
            
            
               Razlog za sprejetje ukrepa, ki ga je navedla Švedska, je neskladnost strojev za cepljenje drv z bistvenimi zdravstvenimi in varnostnimi zahtevami, določenimi v točkah 1.1.2 (Načela vključevanja varnosti) in 1.3.7 (Tveganje, povezano z gibajočimi se deli) Priloge I k Direktivi 2006/42/ES, ker stroja nista opremljena z varovali ali varovalnimi napravami za preprečitev tveganj, povezanih z gibajočimi se deli.
            
         
               (4)
            
            
               Komisija je družbo Hammars Verkstad AB pozvala, da predstavi svoje pripombe glede ukrepa, ki ga je sprejela Švedska.
            
         
               (5)
            
            
               Družba Hammars Verkstad je Komisiji odgovorila, da rezalno-cepilni stroj kot sistem, ki je nadomestil tako žago kot ločeni cepilnik drv, za uporabnika pomeni veliko manjše tveganje. Komisija je proizvajalca pozvala k predložitvi dokazil, s katerimi bi bilo mogoče v okviru izvedenega ocenjevanja skladnosti podkrepiti trditve v zvezi z razvrstitvijo tveganja. Komisija odgovora ni prejela.
            
         
               (6)
            
            
               Pregled dokazil, ki jih je predložila Švedska, kaže, da stroja za cepljenje drv Hammars vedklipp 5,5 hk in Hammars vedklipp 7,5 proizvajalca Hammars Verkstad AB, Lustebo 40, SE-790 20 Grycksbo, Švedska, ne izpolnjujeta bistvenih zdravstvenih in varnostnih zahtev iz Direktive 2006/42/ES in da ta neskladnost povzroča resna tveganja za poškodbe uporabnikov. Zato je ukrep, ki ga je sprejela Švedska, ustrezno obravnavati kot utemeljen –
            
         SPREJELA NASLEDNJI SKLEP:
   Člen 1
   Ukrep prepovedi dajanja v promet strojev za cepljenje drv Hammars vedklipp 5,5 hk in Hammars vedklipp 7,5 hk, proizvajalca družbe Hammars Verkstad AB, Lustebo 40, SE-790 20 Grycksbo, Švedska, ki ga je sprejela Švedska, je utemeljen.
   Člen 2
   Ta sklep je naslovljen na države članice.
   
      V Bruslju, 2. julija 2015
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.